Publication: Magyar Közlöny
Issue: MK-2004-23 (Year: 2004, Number: 23)
Era: 2004-2010
Section: szereplõ szakkifejezések [63/2002. (XII. 3.) AB határozat,
Paragraph Index: 416

5. Cikkének 1. pontjában meghatározott diszkrimináció tilalmával. Normatani szempontból el kell választani egymástól a fõszabályt, valamint a hátrányos megkülönböztetést tartalmazó speciális szabályt, illetve a kedvezményt megállapító speciális szabályt. A fõszabály (lex generale) alól kivételt adó szabály (lex speciale) kétféle lehet: vagy elõnyben részesítõ, vagy hátrányos megkülönbözetést tartalmazó speciális szabály. Álláspontom szerint az indokolatlan hátrányos megkülönböztetés tilos, azonban a nem eleve jogosultak számára megállapított kedvezmények és mentességek biztosítása csak önkényes különbségtétel esetén tiltott. A fõszabályhoz képest megállapított kedvezmény mindaddig speciális szabály marad, amíg a fõszabály létezik. Kizárólag a fõszabály megszûnésével válhatna a speciális szabály automatikusan fõszabállyá. A speciális szabályként megállapított kedvezmény önmagában nem szünteti meg a fõszabály létét és annak általános érvényét, tehát nem válik a speciális szabály általános érvényû mércévé. A normatani összefüggéseket a konkrét esetre alkalmazva a konstans fõszabály a magyar állampolgárságról

Source: https://magyarkozlony.hu/hivatalos-lapok/6a7cede0ec208db4cf979a3e3db8a3adfd795431/dokumentumok/4c04dc162042cbdf9ab55e6583d2d7d566253e12/letoltes